Publication: Magyar Közlöny
Issue: MK-2000-76 (Year: 2000, Number: 76)
Era: 1990-2004
Section: 5. számú melléklet az 1/2000. (VII. 21.) KöViM—KöM együttes rendelethez
Paragraph Index: 300

9. ábra Részleges átáramlású hígító rendszer két Venturi-csõvel vagy két fojtótárcsával, koncentráció méréssel és rész-mintavétellel A kezeletlen kipufogógáz az EP kipufogócsõbõl az SP mintavevõ szondán és a TT átvezetõ csövön keresztül kerül a DT hígító alagútba, egy fojtótárcsákból vagy Venturi-csövekbõl álló áramlás-megosztó útján. Az elsõ (FD1) az EP-ben van, a második (FD2) a TT-ben. Ezenfelül még két nyomásszabályozó szelepre (PCV1 és PCV2) is szükség van az állandó kipufogógáz-megosztás fenntartásához, az EP ellennyomásának és a DT nyomásának szabályozása útján. A PCV1 az SP után van elhelyezve az EP-ben, a PCV2 a PB nyomóventilátor és a DT között. A keresõgáz (CO2 vagy NOx) koncentrációkat a kezeletlen kipufogógázban, a hígított kipufogógázban, valamint a hígító levegõben az EGA kipufogógáz elemzõ készülék(ek) méri(k). Ezek a kipufogógázmegosztás ellenõrzéséhez szükségesek és a PCV1 és PCV2 beszabályozásához is felhasználhatók a pontos megosztás-szabályozás érdekében. A hígítási arány a keresõgáz koncentrációkból számítható ki.

Source: https://magyarkozlony.hu/hivatalos-lapok/f6b3e0692e72240a5611df7a96e8e4a2624aeddb/dokumentumok/e8018d8f267c273beb7981b2cf88af0511256903/letoltes